1859 йылдың 2 июнендә Стәрлетамаҡ өйәҙе Юрматы улусы Ҡабыҡҡыуыш ауылы башҡорттарынан 12 ғаилә үҙ ерҙәрендә яңы ауыл булдырыу өсөн яңы ергә күсенә. Күндерәк йылғаһының емеш-еләккә бай туғайына тәүгеләрҙән булып Мөхәмәтдәмин Истарин килеп төпләнә. 1865 йылда 20 ихатала 108 кеше йәшәй.  Халыҡ малсылыҡ һәи иген игеү менән шөғәлләнеп көн итә. 1906 йылғы документтарҙа һыу тирмәне булыуы теркәлә. 1906 йылда бында 143 кеше, 1920 йылда — 207, 1939 йылда — 169, 1959 йылда — 161, 1989 йылда — 93, 2002 йылда  109 кеше йәшәй. 2002 йылғы Бөтә Рәсәй халыҡ иҫәбен алыу мәғлүмәттәре буйынса, ауылдағы халыҡтың 85 проценты — башҡорттар.. Ауылдың урамдары: Һаҙ урамы, Үҙәк урам, Энергетиктар урамы.